CELEX: E2015P0007
Language: et
Date: 2015-02-16 00:00:00
Title: EFTA järelevalveameti poolt 16. veebruaril 2015 Norra Kuningriigi vastu algatatud hagi (Kohtuasi E-7/15)

30.4.2015   
            
            
               ET
            
            
               Euroopa Liidu Teataja
            
            
               C 143/11
            
         EFTA järelevalveameti poolt 16. veebruaril 2015 Norra Kuningriigi vastu algatatud hagi
   (Kohtuasi E-7/15)
   (2015/C 143/12)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis, Auður Ýr Steinarsdóttir ja Øyvind Bø, on algatanud 16. veebruaril 2015 EFTA kohtus hagi Norra Kuningriigi vastu.
   Hageja taotleb, et EFTA kohus:
   
               1.
            
            
               otsustaks, et
               
                           i)
                        
                        
                           ületades aastatel 2008–2012 piirkondade NO1, NO3, NO4, NO5 ja NO6 välisõhus erinevas ulatuses direktiivi 1999/30/EÜ artiklites 3–5, praeguse direktiivi 2008/50/EÜ artiklis 13 osutatud vääveldioksiidi (SO2), tahkete osakeste (PM10) ja lämmastikdioksiidi (NO2) piirtasemeid, ning
                        
                     
                           ii)
                        
                        
                           jättes piirkondade NO1, NO2, NO3, NO4 ja NO5 suhtes erinevas ulatuses täitmata direktiivi 96/62/EÜ artikli 8 lõikes 3, praegu direktiivi 2008/50/EÜ artiklis 23 kehtestatud õhukvaliteedi kavaga seotud kohustuse,
                        
                     on Norra jätnud täitmata Euroopa Majanduspiirkonna lepingu XX lisa punktis 14c osutatud õigusaktist (Euroopa Parlamendi ja nõukogu direktiiv 2008/50/EÜ, 21. mai 2008, välisõhu kvaliteedi ja Euroopa õhu puhtamaks muutmise kohta) tulenevad kohustused,
            
         
               2.
            
            
               kohustaks Norrat kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Nõukogu direktiiviga 1999/30/EÜ vääveldioksiidi, lämmastikdioksiidi ning lämmastikoksiidide, tahkete osakeste ja plii piirtasemete kohta välisõhus, praeguse Euroopa Parlamendi ja nõukogu 21. mai 2008. aasta direktiiviga 2008/50/EÜ välisõhu kvaliteedi ja Euroopa õhu puhtamaks muutmise kohta on kehtestatud teatavate välisõhus leiduvate saasteainete piirtasemed, et vältida, ära hoida või vähendada kahjulikku mõju inimeste tervisele ja kogu keskkonnale. Direktiiviga on kehtestatud ka saasteainete hindamist ja hea õhukvaliteedi säilitamist hõlmavaid meetmeid käsitlevad sätted.
            
         
               —
            
            
               EFTA järelevalveamet väidab, et Norra ei ole täitnud kohustust tagada, et teatavate saasteainete tase välisõhus ei ületaks EMP õigusega seatud piirtasemeid.
            
         
               —
            
            
               EFTA järelevalveamet väidab ka, et Norra ei ole täitnud kohustust koostada sobilikke õhukvaliteedi kavasid, juhul kui piirtasemed ja lubatud asjakohane ületamismäär on ületatud.
            
         
               —
            
            
               EFTA järelevalveamet märgib, et Norra ei ole oma vastuses märgukirjale ja põhjendatud arvamusele vaidlustanud ühtegi ameti poolt esile toodud puudust.
            
         
               —
            
            
               EFTA järelevalveamet väidab, et kuna Norra ei ole esitanud teavet võetud meetmete või teostatud projektide ja nende rakendamise ajakava kohta ning õhukvaliteedi kavandatud parandamise prognoosi ja nende eesmärkide saavutamiseks vajalikku eeldatavat ajavahemikku, on Norra jätnud täitmata direktiivi 96/62/EÜ artikli 8 lõikest 3, praeguse direktiivi 2008/50/EÜ artikli 23 lõikest 1 tulenevad kohustused.